stanford-oval/wikipedia huggingface dataset:
Vortigaunt
Rinnakkaisrooli > Half-Life 2

Half-Life 2:ssa Gordon tapaa olentoja taas. Tällä kertaa, kaikesta huolimatta, ne ovat halukkaita auttamaan Combinen kumoamisessa. Kahden pelin välisenä aikana Vortigauntit ovat vapautuneet orjuudesta, ja suurin osa Maassa olevista Vortigaunteista on liittynyt ihmisvastarintaan Combinea vastaan. Peli paljastaa myös, että Vortigauntit pystyvät käyttämään sähköisiä hyökkäyksiään myös tuottoisasti, sinisen energiapurkauksen muodossa, joka voi ladata pattereita (kuten myös Gordonin H.E.V.-pukua), sähköisiä piirejä ja sulattaa asioita toisiinsa. Vortigauntit luottavat Gordoniin vapaudestaan, ja pitävät häntä korkealla kunniassa sanoen häntä "Vapaaksi Mieheksi" (koska Gordon surmasi Nihilanthin ja näin vapautti Vortigauntit sen orjuudesta), mutta ne vaikuttavat surevan myös kaikkia niitä, "joiden elämän sinä Gordon katkaisit".
Silti, kaikkia Vortigaunteja ei ole vapautettu. Half-Lifen 2:sen ensimmäisessä kappaleessa - "Point Insertion" - voi nähdä vilaukselta Combinen alaisen Vortigauntin. Pitäen samanlaista kaulahihnaa ja rannekkeita kuin (mutta myös lisättyä hihnaa kaulassa) Half-Lifessä, Vortigauntin voi nähdä hitaasti ja alakuloisesti harjaavan roskia Kaupunki 17:sta (engl. City 17) juna-asemalla. Pelaajan ollessa Nova Prospektissa, tämä voi nähdä kuolleen Vortigauntin, jolla on kaulahihnat ja rannekkeet, sidottuna tuoliin. Vaikuttaa siltä, että Vortigaunt on kuollut Combinen antaman sähköisen kidutuksen aikana, joka voisi selittää Alyx Vancen kommentin, että vastarinnan ainoa tieto Nova Prospektista on tullut siellä olevien Vortigauntien telepaattisista, kidutuksista ja kuulusteluista kertovista viesteistä.
Rinnakkaisrooli > Half-Life: Decay ja muut modit

Virallisessa lisälevyssä, Half-Life: Decayssä, pelaaja, joka ansaitsee A-luokituksen kaikista tavallisista tehtävistä, voi avata bonustehtävän nimeltä "Xen Attacks", jossa kummatkin pelaajat pelaavat Vortigaunteina. Vaikka tehtävä onkin melko lyhyt, se antaa jonkin verran ainutlaatuista käsitystä Vortigauntien roolista Black Mesa-tapauksessa. Pelaajat ohjaavat X-8973:a ja R-4913:a, kahta Vortigauntia, jotka Nihilanth on lähettänyt Maahan. Niiden tehtävänä on löytää ja palauttaa takaisin Xenistä Black Mesan tutkijatiimin varastamat kristallit ja viedä ne takaisin Nihilanthille. Kummatkin Vortigauntit kykenevät nostamaan terveyttään vaurioittamalla esineitä tai vihollisia, tukien teoriaa, jonka mukaan Vortigauntit voivat kerätä elämänvoimaa/energiaa sähköpurkauksillaan.
On myös olemassa kolmiosainen yksinpelimodifikaatio Half-Lifelle nimeltä Point of View, jossa palataan Vortigauntilla Black Mesa-tapauksen aikoihin.
Huomattavia vortigaunteja > Uriah

Uriah on vortigaunt, joka nähdään ensimmäisen kerran Half-Life 2: Episode Two-pelissä. Episode Two:ssa Gordon tapaa Uriahin ensimmäisen kerran tämän auttaessa hänet pois sortuneesta kivikasasta, sen jälkeen kun Hunter-tyypin Combinen sotakone hyökkäsi Alyx Vancen kimppuun ja romahdutti samalla kivikasan Gordonin päälle. Siitä lähtien Uriah toimii Gordonin aisaparina lähes puolet pelistä, Alyxin ollessa koomassa. Uriah on myös tohtori Magnussonin henkilökohtainen avustaja.
Uriah on huomattava siitä, että hän on ainoa vortigaunt, jolla on nimi, ja yksi niistä harvoista vortigaunteista, joiden on nähty pitävän ihmisten vaatteita yllään. Valven kehittäjän kommenttiraita paljastaa, että tämä erityinen vortigaunt sai nimen, sillä sillä oli erityinen suhde pelitestaajiin. Uriahin alkuperäinen nimi oli Heep, joka perustui Uriah Heepin nimeen, joka esiintyi Charles Dickensin novellissa David Copperfield. Tämä puolestaan johtui siitä, että vortigauntin rotu tunnetaan sen "läjähtäneestä" ryhdistään (läjähtänyt on englanniksi heaping), mikä näin ollen on viittaus Heep-nimeen.
Uriahin äänenä toimi näyttelijä Tony Todd.
Huomattavia vortigaunteja > "Kaikkitietävä vortigaunt"

Half-Life 2 esittelee Vortigauntin lajin ainutlaatuisen jäsenen pelin kappaleessa "Water Hazard", tarkoin piilotetun "pääsiäismunan" muodossa.
Lähellä kappaleen loppua Gordonin täytyy tuhota Combinen sotilashelikopteri, joka on seurannut jo jonkun aikaa häntä. Kun tämä on tehty, pelaajan pitää avata iso rautainen portti jatkaakseen. Portin läpi kuljettua voi nähdä kaksi kuivaustunnelia, jotka työntyvät vastapäisestä kalliosta läpi. Vasemman tunnelin ritilän voi nähdä olevan rikki. Tunnelin sisällä, laajan radioaktiivisesta jätteestä koostuvan kanavan jälkeen, on iso luola, ja erään henkilön koti, henkilön, jota fanit ovat nimittäneet "Kaikkitietäväksi (tai "Sore Throat") vortigauntiksi" (engl. The All-Knowing Vortigaunt). Radioaktiivisen jätteen aiheuttaessa vahinkoa, luolassa on suuri määrä parantavia esineitä ympäri Vortigauntia, ja on mahdollista minimisoida vauriot pikajuoksemalla jätteen yli.
Itse vortigaunt on paistamassa headcrabia nuotion yllä, laulaen samalla, mutta lopulta lopettaen yskiäkseen hetken. Vortigauntille puhuessa pelaaja voi kuulla monia kryptisiä lauseita liittyen Black Mesaan, Xeniin, G-Maniin ja Nihilanthiin sekä muutamiin muihin aiheisiin.
Vaikka "Kaikkitietävä vortigaunt" antaakin paljon vihjeitä, samoja lauseita voi kuulla muiltakin Half-life 2:sen vortigaunteilta. Esimerkiksi kaikki samat lauseet voi kuulla toiselta "Water Hazard"-kappaleessa aiemmin nähtävältä vortigauntilta, joka asentaa Gordonin hydrokopteriin Combinen pulssiaseen. Saman vortigauntin voi kuulla myös sanovat: "Tämä on enemmän kuin kukaan voi kestää, mutta me emme luovuta" ja "Meidän tarkoituksemme näyttävät toivottomilta". Kumpaakin näistä lausahduksista käytetään Half-Life 2: Episode Two:n kahdessa trailerissa.
Teppo Lampio

Teppo Lampio vuonna 1955.
Teppo Sakari Lampio (vuoteen 1935 Lampén; 24. toukokuuta 1921 Joensuu – 22. heinäkuuta 1983 Helsinki) oli suomalainen riistabiologi, koulutukseltaan filosofian tohtori. Hän oli Riista- ja kalatalouden tutkimuslaitoksen riistantutkimusosaston osastonjohtaja professorin nimikkeellä 1975–1983 ja myös laitoksen johtaja 1979–1983. Lisäksi hän toimi Suomen Metsästäjäliiton toiminnanjohtajana 1954–1963 sekä Metsästäjäin keskusjärjestössä 1962–1972.
Teppo Mattsson

| Teppo Mattsson> Henkilötiedot |
| --- | --- |
Syntynyt: 18. joulukuuta 1961 (ikä 62) Turku, Suomi
Kansalaisuus:  Suomi
Jääkiekkoilija
Pelipaikka:  puolustaja
Pituus:  182 cm
Paino:  84 kg
Pelaajaura
Pääsarjaura:  1978–1984
Seurat:  Lukko (SM-liiga) HPK (I-div., SM-liiga)
Teppo Mattsson (s. 18. joulukuuta 1961 Turku) on suomalainen peliuransa lopettanut jääkiekkoilija. Pelipaikaltaan hän oli puolustaja.
Mattsson nousi kasvattajaseuransa Lukon junioreista SM-liigaan kaudella 1978–1979. Hän pelasi seurassa vuosina 1978–1982 yhteensä 121 liigaottelua tehopistein 2+11=13. Vuodet 1982–1984 Mattsson edusti HPK:ta, jossa hän pelasi 33 I-divisioonan ottelua tehopistein 3+8=11 ja 23 liigaottelua tehopistein 1+2=3.
Myös Mattssonin poika Matias Mattsson (s. 1996) on pelannut jääkiekkoa liigatasolla.
Thalia

Thalia on:
Thalia, etunimi
23 Thalia, asteroidi
Thalía, meksikolainen laulaja ja näyttelijä
Thalia, kasvisuku (heimo marantakasvit)
Thalia-gaala
Sulevi Manner

Sulevi Manner on kirjailijanimi, jonka taakse kätkeytyvät Juha Numminen ja Eero J. Tikka. He kirjoittivat Sulevi Mannerin nimellä neljä dekkaria 1980-luvulla. Kirjoista ensimmäinen ilmestyi vuonna 1983 ja viimeinen vuonna 1986. Numminen on kirjoittanut myös omalla nimellään useita rikosromaaneja, joista ensimmäinen Viimeiseen pisaraan ilmestyi 1987. Suomen dekkariseura myönsi Vuoden johtolanka -palkinnon Sulevi Mannerille 1986 teoksesta Susi.
Sulevi Mannerin dekkarit

Isä, mitä tapahtui? (WSOY, 1983)
Ristilukki (WSOY, 1984)
Susi (WSOY, 1985)
Tervetuloa tuomiolle (WSOY, 1986)
Aiheesta muualla

Sulevi Manner Kirjasammossa
Yellowknife

| Yellowknife |
| --- | --- |

 lippu:  vaakuna
 Yellowknife
 Koordinaatit: 62°26′32″N, 114°23′51″W 
Valtio:   Kanada
Territorio:  Luoteisterritoriot
Hallinto:  
 – Pormestari:  Rebecca Alty (2018–)
Pinta-ala:  
 – Maa:  103,37 km²
Korkeus:  206 m
Väkiluku (2021):  20 340
 – Väestötiheys:  196,8 as./km²
Aikavyöhyke:  UTC-7
 – Kesäaika:  UTC-6
Postinumero:  X1A
Suuntanumero(t):  867
 
 Kaupungin kotisivut 
Infobox OKVirheellinen NIMI-arvo: 
Yellowknife on Kanadan Luoteisterritorioiden pääkaupunki. Sen asukasluku oli vuoden 2021 väestönlaskennassa 20 340. Kaupunki rakentui 1930-luvulla perustettujen kultakaivosten ympärille. Viimeinen kultakaivos suljettiin vuonna 2004, mutta työpaikkoja on edelleen esimerkiksi julkishallinnossa, minkä lisäksi lähistöllä on aloitettu timanttien kaivostoimintaa.
Maantiede

Yellowknifen kaupunki sijaitsee Yellowknifejoesta hieman etelään Ison Orjajärven pohjoisrannalla Kanadan luoteisosassa. Edmonton Albertassa sijaitsee 1 513 kilometriä Yellowknifesta etelään ja napapiiri 512 kilometriä pohjoiseen.
Historia

Nykyisen Yellowknifen alueen alkuperäisasukkaita olivat koiran kylkiluu -intiaanikansa. Elinkeinonaan he harjoittivat karibunmetsästystä. Karibusta saatiin niin ruokaa kuin asumusten, työkalujen ja vaatteiden raaka-aineetkin. Nimensä Yellowknife sai kuitenkin yellowknife-intiaaneilta. Nimi (suom. keltaveitset) viittasi heidän kuparista valmistettuihin veitsiinsä. Ensimmäinen eurooppalainen alueella oli tiettävästi Luoteisen kauppakomppanian edustaja Peter Pond, joka liikkui alueella vuosien 1785 ja 1787 välillä. Pond perusti Fort Providence -nimisen aseman nykyisestä kaupungista kaakkoon. Asemaa käytettiin leirinä Fort Chipewyanista käsin vuoteen 1823 saakka. Eurooppalaiset tulivat alueelle kuitenkin vielä pitkään vain yksittäisinä matkailijoina. Ainut vakituinen asutus lähistöllä oli pitkään intiaanien Dettah 12 kilometriä kaakkoon.
Vuonna 1898 eräs Klondiken kultaryntäyksen aikana alueelle saapunut kullanetsijä löysi kultaa läheltä Yellowknifea. Näkyvää kultaa löydettiin kuitenkin vasta vuonna 1934, mikä johti kultaryntäykseen ja paikalle pystytetyn asutuskeskuksen nopeaan kasvuun. Yellowknifen rikkain kultakaivos oli nimeltään Con Mine ja se avattiin vuonna 1938. Vuonna 1940 Yellowknifen asukasluku oli noin 1 000. Kaivostoiminta lakkasi hetkellisesti toisen maailmansodan aikana, mutta jatkui sen jälkeen. Vuonna 1948 avattiin uusi Giant Mine -kaivos. Giant Mine on sittemmin ollut yksi harvoista maailman kultakaivoksista, joista on tuotettu yli 10 000 kultaharkkoa. Vuonna 1967 Yelloknifestä tehtiin Kanadan Luoteisterritorioiden pääkaupunki.
Vuonna 1992 kaivoksen omistajat toivat kaivokselle työntekijöitä kaupungin ulkopuolelta paikallisten kaivosmiesten lakkoillessa. Yksi lakkoilijoista surmasi yhdeksän kaivokseen tuotua työntekijää pommi-iskussa. Kultavarantojen ehtyessä ja toiminnan kulujen kasvaessa Con Mine suljettiin vuonna 2003 ja Giant Mine suljettiin alueen viimeisenä kultakaivoksena vuonna 2004.
Hallinto

Yellowknife on Luoteisterritorioiden pääkaupunki ja sen ainoa kaupunki. Kunnallishallinnosta vastaa pormestari ja neljän vuoden välein valittavat kahdeksan valtuutettua. Valtuusto vastaa kaavoituksesta, maankäytöstä, kiinteistöveroista, liikenteestä ja puistoista sekä vesi- ja jätehuollosta.
Talous

Julkishallinto on nykyisin Yellowknifen tärkein työnantaja. Alueen pääkaupunkina monet kaupungin asukkaista työskentelevät Luoteisterritorioiden hallinnossa. Vuoden 2021 väestönlaskennan mukaan julkishallinnon osuus työvoimasta oli 27,4 prosenttia. Seuraavaksi suurimmat työllistäjät olivat terveydenhuolto ja sosiaaliala (10,8 %), vähittäiskauppa (9,0 %) ja koulutus (8,1 %).
Suljettujen kultakaivosten tilalle on noussut kaupungin koillispuolelle timanttikaivoksia. Kaivokset ovat luoneet työpaikkoja myös timanttien hiontaan ja lajitteluun. Kaupungin nykyinen iskulause onkin Diamond Capital of North America (”Pohjois-Amerikan timanttipääkaupunki”). Myös turismin merkitys on kasvanut. Matkailijoita Yellowknifeen tuovat esimerkiksi revontulet ja alkuperäisväestön tapahtumat.
Yellowknifen haasteena on osaavan työvoiman saatavuus. Ongelman muodostavat syrjäinen sijainti, erikoistuneet teollisuuden alat ja asumisen hinta. Yellowknife tarvitsee muuhun maahan verrattuna runsaasti esimerkiksi kaivosteollisuuden osaajia, lentoliikenteen työntekijöitä sekä hallinnon virkamiehiä. Esimerkiksi asumismenot ovat Yellowknifessa paljon maan keskiarvoa suurempi, jiskin myös keskimääräisen kotitalouden tulot ovat kaupungissa maan keskiarvoa korkeammat.
Liikenne

Yellowknife Highway avattiin 1960, ja sitä ennen kaupunkiin pääsi vain lentäen, vesitse tai talvisin jääreittiä Hay Riveristä Ison Orjajärven yli. Yellowknifen lentoasema avattiin jo 1944. Paikallisesta bussiliikenteestä vastaa Yellowknife Transit.
Väestö

Yellowknife on Luoteisterritorioiden suurin asutuskeskus. Siellä asuu melkein puolet koko territorion asukkaista. Kaupungin asukasluku oli vuoden 2021 väestönlaskennan mukaan 20 340. Vuonna 2016 asukkaita oli ollut 19 569 ja vuonna 2011 19 234.
Suurin osa Yellowknifen asukkaista puhui vuonna 2021 äidinkielenään englantia. Englannin kielen puhujia oli 15 280, ja Kanadan toisen virallisen kielen ranskan puhujia oli 855. Alkuperäiskansojen kieliä puhui äidinkielenään 445 henkilöä ja niistä eniten puhujia (160) oli koiran kylkiluun kielellä.
Vuonna 2016 kysyttiin myös väestön etnistä taustaa. Suurimmat ryhmät Yellowknifessä olivat kanadalaiset (5 905), englantilaiset (5 070), skotit (4 280), irlantilaiset (3 545), ranskalaiset (2 660) ja saksalaiset (2 415), métisit (1 285) ja filippiiniläiset (1 170). Alkuperäiskansoihin (intiaanit, inuitit, métisit) kuului yhteensä 4 520 henkilöä.
Revontulia Yellowknifessa.
Näkymä kaupungin keskustaan 1940- tai 1950-luvulta.
Toteemipaalu kaupungintalolla.
Íþróttabandalag Akraness

Íþróttabandalag Akraness (usein muodossa ÍA Akranes tai ÍA) on vuonna 1946 perustettu islantilainen urheiluseura, jonka lajivalikoimaan kuuluvat jalkapallo, koripallo, voimistelu, golf, ratsastus, lentopallo, keilailu, karate, sulkapallo ja uinti.
Jalkapallo

ÍA on yksi Islannin menestyneimmistä jalkapallojoukkueista. Vaikka seura pelaa nykyisin Islannin toiseksi korkeimmalla sarjatasolla, 1. deild karlassa,  on se muun muassa voittanut maan mestaruuden 18 kertaa ja maan cupin yhdeksän kertaa.
Jalkapallo > Saavutukset

Úrvalsdeild
mestari: 1951, 1953, 1954, 1957, 1958, 1960, 1970, 1974, 1975, 1977, 1983, 1984, 1992, 1993, 1994, 1995, 1996 ja 2001 (18)
hopeaa: 1952, 1955, 1959, 1961, 1963, 1964, 1965, 1969, 1978, 1979, 1985 ja 1997 (12)
Islannin cup
voittaja: 1978, 1982, 1983, 1984, 1986, 1993, 1996, 2000 ja 2003 (9)
hopeaa: 1961, 1963, 1964, 1965, 1969, 1974, 1975, 1976 ja 1999 (9)
Islannin liigacup
1996, 1999 ja 2003
Islannin supercup
2003
Jalkapallo > ÍA Euroopassa

#Q = #karsintakierros, #R = #kierros, 1/8 = puolivälierät
| Kausi | Kilpailu | Kierros | Vastustaja | Tulos |
| --- | --- | --- | --- | --- |
| 1970/71 | Messucup | 1R |  Sparta Rotterdam | 0-6, 0-9 |
| 1971/72 | Euroopan cup | 1R |  Sliema Wanderers | 0-4, 0-0 |
| 1975/76 | Euroopan cup | 1R |  Omonia Nicosia | 1-2, 4-0 |
|  |  | 1/8 |  FK Dynamo Kiova | 0-3, 0-2 |
| 1976/77 | Euroopan cup | 1R |  Trabzonspor | 1-3, 2-3 |
| 1977/78 | Euroopan cup | 1R |  SK Brann | 0-1, 0-4 |
|  |  | 1/8 |  Hamburger SV | 0-5, 3-3 |
| 1978/79 | Euroopan cup | 1R |  1. FC Köln | 1-4, 1-1 |
| 1979/80 | Euroopan cup | 1R |  FC Barcelona | 0-1, 0-5 |
| 1980/81 | UEFA Cup | 1R |  1. FC Köln | 0-4, 0-6 |
| 1983/84 | Euroopan cup | 1R |  Aberdeen FC | 1-2, 1-1 |
| 1984/85 | Euroopan cup | 1R |  K.S.K. Beveren | 2-2, 0-5 |
| 1985/86 | Euroopan cup | 1R |  Aberdeen FC | 1-3, 1-4 |
| 1986/87 | UEFA Cup | 1R |  Sporting Clube de Portugal | 0-9, 0-6 |
| 1987/88 | Euroopan cup | 1R |  Kalmar FF | 0-0, 0-1 |
| 1988/89 | UEFA Cup | 1R |  Újpest Dósza | 0-0, 1-2 |
| 1989/90 | UEFA Cup | 1R |  Club Luik | 0-2, 1-4 |
| 1993/94 | Mestarien liiga | Q |  Partizan Tirana | 0-0, 3-0 |
|  |  | 1R |  Feyenoord Rotterdam | 1-0, 0-3 |
| 1994/95 | UEFA Cup | Q |  Bangor City FC | 2-1, 2-0 |
|  |  | 1R |  1. FC Kaiserslautern | 1-4, 0-4 |
| 1995/96 | UEFA Cup | Q |  Shelbourne FC | 3-0, 3-0 |
|  |  | 1R |  Raith Rovers FC | 1-0, 1-3 |
| 1996/97 | UEFA Cup | 1Q |  FK Sileks Kratovo | 2-0, 0-1 |
|  |  | 2Q |  TsSKA Moskova | 0-2, 1-4 |
| 1997/98 | Mestarien liiga | 1Q |  1. FC Košice | 0-3, 0-1 |
| 1998/99 | UEFA Cup | 1Q |  Zalgiris Vilnius | 3-2, 0-1 |
| 1999 | Intertoto Cup | 1R |  KS Teuta Durrës | 5-1, 1-2 |
|  |  | 2R |  SC Lokeren | 1-3, 1-3 |
| 2000/01 | UEFA Cup | Q |  AA Gent | 2-3, 0-3 |
| 2001/02 | UEFA Cup | Q |  Club Brugge | 1-6, 0-4 |
| 2002/03 | Mestarien liiga | 1Q |  Zeljeznicar Sarajevo | 0-3, 0-1 |
| 2004/05 | UEFA Cup | 1Q |  FC TVMK | 4-2, 2-1 |
|  |  | 2Q |  Hammarby IF | 0-2, 1-2 |
| 2005 | Intertoto Cup | 1R |  FC Inter Turku | 0-4, 0-0 |
| 2006/07 | UEFA Cup | 1Q |  Randers FC | 2-1, 0-1 |
| 2008/09 | UEFA Cup | 1Q |  FC Honka | 0-3, 2-1 |
Aiheesta muualla

Seuran kotisivut (Arkistoitu – Internet Archive) (islanniksi)
Jalkapallojaoston kotisivut (Arkistoitu – Internet Archive) (islanniksi)
Kannattajasivusto (englanniksi)
Tatuus N.T07

| Tatuus N> T07 |
| --- | --- |

Yleiset tiedot
Teknisiä tietoja
Renkaat:  Y Yokohama
Moottori:  Honda
Akseliväli:  2 700 mm
Kilpailuhistoria
Tatuus N.T07 (tunnetaan myös nimillä Formula S2000, Tatuus IFM ja Formula N.T07) on italialaisen Tatuusin valmistama kilpa-auto, jolla kilpailtiin International Formula Master -sarjassa kaudet 2007–2010.
Aiheesta muualla

Kuvia tai muita tiedostoja aiheesta Tatuus N.T07 Wikimedia Commonsissa
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:Tatuus N.T07
Käännös suomeksi
Tavi (täsmennyssivu)

Tavi voi tarkoittaa:
tavi, sorsalintu
Vartiolaiva Tavi, Telkkä-luokan vartiolaiva
Tavi (OGNI), Koskelo-luokan vartiolaiva
sukunimenä;
Henriikka Tavi (s. 1978), suomalainen runoilija
Janne Tavi (s. 1989), suomalainen jääkiekkoilija
Katriina Tavi (s. 1993), suomalainen näyttelijä
Liisa Tavi (1956–2023), suomalainen laulaja ja lauluntekijä
Pia Tavi (s. 1996), suomalainen jalkapalloilija
Tapani Tavi (s. 1962), suomalainen kirjailija
Varpu Tavi (s. 1957), suomalainen filosofian maisteri, antropologi, tietokirjailija, toimittaja ja bloggaaja
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Tavi”, voi hakea sivunnimihaulla, laajalla sivunnimihaulla tai tekstihaulla.
Särmäyspuristin

Särmäyspuristin on metallintyöstössä käytettävä kone, joka taivuttaa metallilevyjä. Sitä käytetään levykonepajoissa ja ohutlevyteollisuudessa. Särmäyspuristin eroaa kanttikoneesta siten, että särmäyspuristimessa taitettava levy asetetaan koneeseen kiinnitettyjen työkalujen väliin, kun taas kanttikoneessa se asetetaan takavastepöydälle. Särmäyspuristimessa koneeseen kiinnitettävät työkalut valitaan astekulman mukaan. Sillä voidaan taivuttaa myös melko paksuja metallilevyjä ja levysarjoja. Osa särmäyspuristimista toimii hydraulisesti. Särmäyspuristimen alatyökaluja on saatavana suuriin koneisiin CNC-säädettävinä.
Yön ensimmäinen keikka

| Yön ensimmäinen keikka Yö |
| --- | --- | --- |

Livealbumin tiedot
 Äänitetty : 19. syyskuuta 1981, Malminpään koulu, Pori
 Julkaistu: 17. joulukuuta 2008
 Formaatti: LP
 Tyylilaji: uusi aalto
 Kesto: 39.51
 Levy-yhtiö: Poko Rekords
Yön muut julkaisut
| Valtakunta 2007 | Yön ensimmäinen keikka 2008 | Loisto 2009 |
Yön ensimmäinen keikka on joulukuussa 2008 ilmestynyt Yön livealbumi, joka sisältää yhtyeen ensiesiintymisen vuodelta 1981. Levy julkaistiin vain vinyylialbumina ja siitä otettiin rajoitettu 500 kappaleen painos.
Taustaa

Albumin materiaali äänitettiin yhtyeen ensimmäisellä keikalla Malminpään keskikoulun eli entisen Porin tyttölyseon juhlasalissa 19. syyskuuta 1981. Kyseessä oli Porin Elävän Musiikin yhdistyksen PELMU:n järjestämä tilaisuus, jossa Yön lisäksi oli myös useita muita esiintyjiä. Niistä tunnetuin oli Sandaaleja Liukuhihnalla, jonka jäseniä myöhemmin vaikutti yhtyeissä Hexenhaus ja Psyyke.
Illan ensimmäisenä yhtyeenä soittaneen Yön osuuden nauhoitti PELMU:n silloisiin aktiiveihin lukeutunut Timo Järvenpää, jota myös kuullaan levyllä kuuluttajana. Myöhemmin hän tuli tunnetuksi yhtyeen pitkäaikaisena managerina. Äänitys tehtiin suoraan mikseriin kytketyllä kasettinauhurilla, eikä sitä alun perin tarkoitettu julkaistavaksi. Levy sai alkunsa keväällä 2008, kun Jussi Hakulinen ja Yön pitkäaikainen rumpali Veikko Lehtiranta löysivät C-kasetin ja päättivät julkaista sen materiaalin. Albumi sisältää koko keikan sellaisenaan, lukuun ottamatta kappaleiden välillä olleita taukoja, jotka on leikattu pois. Äänenlaatu on heikkotasoinen, eikä myöskään yhtyeen soittotaito ole vielä kovinkaan hyvä. Esimerkiksi Poko Rekordsin toimitusjohtaja Epe Helenius on kertonut halunneensa painattaa levyn kanteen tekstin "Ei kuunneltavaksi" ja Timo Järvenpään mukaan albumi ei ole tarkoitettu ainakaan yhtyeen nykyisen tuotannon faneille.
Levyn kappaleista Yö otti myöhempään ohjelmistoonsa ainoastaan version Tapio Rautavaaran tunnetuksi tekemästä laulusta Päivänsäde ja menninkäinen, joka löytyy muun muassa yhtyeen kaksi vuotta myöhemmin julkaistulta esikoisalbumilta Varietee. Yhtye olisi halunnut kappaleesta Raaputtamalla rakkautta ensimmäisen singlensä Pokolla, mutta lopulta ensimmäiseksi singleksi valittiin Varieteeltakin löytyvä Likaiset Legendat I. Yön jäsenten lisäksi kappaleiden tekijöiden joukkoon on merkitty myöhemmin Dingossa soittanut Jarkko Eve sekä Appendix- ja Wolfmen-yhtyeissä vaikuttava Miksa Huhdanpää.
Kappaleet

Tavallinen ihminen – 1.42 (säv. & san. Jani Viitanen)
Päivänsäde ja menninkäinen – 2.13 (säv. & san. Reino Helismaa)
Raaputtamalla rakkautta – 3.35 (säv. & san. Jussi Hakulinen)
Rakkaustarina – 2.50 (säv. & san. Olli Lindholm)
Sankari palaa kotiin – 2.51 (säv. Jussi Hakulinen, san. Olli Lindholm)
Elämä on tulessa – 1.48 (säv. & san. Olli Lindholm)
Kuolema – 3.21 (säv. Jussi Hakulinen, san. Jarkko Eve)
Läpi harmaan puiston – 0.56 (säv. & san. Olli Lindholm)
Tahdoin taas – 3.19 (säv. & san. Olli Lindholm)
Olen yksin – 4.03 (säv. & san. Olli Lindholm)
En luvannut sinulle ruusutarhaa – 3.48 (säv. & san. Olli Lindholm)
On niin helppo sanoo – 2.45 (säv. & san. Olli Lindholm)
Sinulle Tippa – 3.47 (säv. & san. Olli Lindholm)
Sinä ja minä – 2.53 (säv. Olli Lindholm, Miksa Huhdanpää & Jani Viitanen, san. Olli Lindholm)
Muusikot

Olli Lindholm – laulu
Jani Viitanen – kitara, laulu (A1)
Juha Rauäng – basso
Tapio Wallin – rummut
Jussi Hakulinen – kosketinsoittimet, laulu (A2)
Aiheesta muualla

Yön ensimmäinen keikka discogs.com -sivustolla (englanniksi)